Surunpäiviä
Ja se tyttö, joka rakkautens’ kanssa kamppailee,
 se ompi niinkuin sammakko, mi suossa kurnailee.
 :,: Ei, mutta surunpäiviä viettämään
 on tämä joukko vielä liian nuori. :,:

 Se tähti, joka taivahalta alas tipahtaa,
 se pyörii niinkuin pyssynluoti nurmikedolla.
 :,: Ei, mutta surunpäiviä viettämään
 on tämä joukko vielä liian nuori. :,:

 Ja se poika, joka rakkautens’ kanssa kamppailee,
 se ompi niinkuin orpo piru kuusen oksalla.
 :,: Ei, mutta surunpäiviä viettämään
 on tämä joukko vielä liian nuori! :,:

Lähde: Teekkarilauluja. 2001. 13. lähes muutumaton painos. Päätoimittaja Jaakko Helle. Teknillisen Korkeakoulun Ylioppilaskunta, Espoo.

Laulut
Teekkarilauluja_(2001)
Anonyymi